Source: https://mainnews.ro/o-asociatie-de-magistrati-solicita-csm-sa-amane-concursul-pentru/
Timestamp: 2020-07-03 19:52:20+00:00

Document:
O asociație de magistrați solicită CSM să amâne concursul pentru
By Madalina Balaceanu , in Stirile zilei , at 6 mai 2020 Etichete: AMASP, SIIJ
O asociație de magistrați solicită membrilor Consiliului Superior al Magistraturii să amâne discuțiile despre organizarea mai multor concursuri, între care cel de numire a unui șef al Secției pentru investigarea infracțiunilor din justiție (SIIJ) și cel de numire a unor procurori în această Secție.
„AMASP solicită membrilor C.S.M. amânarea susținerii acestor concursuri până la momentul pronunțării de către Curtea de Justiție a Uniunii Europene a unei iminente decizii în cauzele conexate C-83/19,C-127/19,C-195/19 ce au ca obiect, printre altele, pronunțarea unei decizii de interpretare cu privire la compatibilitatea legislației române privind înființarea și funcționarea S.I.I.J. cu Tratatul privind Uniunea Europeană”, precizează Asociația „Mișcarea pentru apărarea statutului procurorilor”.
Magistrații din cadrul CSM urmează să discute joi organizarea acestor concursuri, iar AMASP reamintește că „o parte dintre întrebările preliminare adresate CJUE vizează tocmai existența și funcționarea SIIJ, respectiv dacă art. 2 din Tratatul privind Uniunea Europeană, în special necesitatea respectării valorilor statului de drept, se opune unei legislații prin care este înființată și organizată Secția pentru Investigarea Infracțiunilor din Justiție, prin posibilitatea exercitării, în mod indirect, a unor presiuni asupra magistraților, precum și dacă principiul independenței judecătorilor, consacrat de articolul 19 alin. (1) al doilea paragraf din TUE și de art. 47 din Carta drepturilor fundamentale a Uniunii Europene, se opune înființării acestei Secții, raportat la modalitatea de numire/revocare din funcție a procurorilor membri ai acestei structuri, modalitatea de exercitare a activității, modul în care este stabilită competența în corelație cu numărul redus de posturi prevăzute în cadrul secției”.
AMASP: SIIJ încalcă legislația europeană
De asemenea, procurorii susțin că până în prezent, toate punctele de vedere exprimate în cauză, au fost în sensul că înființarea SIIJ încalcă legislația europeană „mai exact, articolul 19 din Tratatul Uniunii Europene şi articolul 47 din Carta drepturilor fundamentale a Uniunii Europene, care consacră cerinţa de independenţă a instanţelor.
„De altfel, în a doua parte a anului trecut, plenul CSM a amânat repetat validarea rezultatelor concursului pentru numirea procurorului șef SIIJ, organizat în perioada 15 mai – 18 iunie 2019 și numirea candidatului admis în funcția de procuror șef, motivând tocmai existența acestor cauze pe rolul CJUE. Or, la acest moment, stadiul cauzelor la CJUE este unul avansat, având în vedere că la datele de 20 și 21 ianuarie au avut loc dezbaterile în cauză, soluția urmând a fi emisă după depunerea concluziilor de către Avocatul General (notă: termenul inițial stabilit pentru depunerea concluziilor de AG era 31 martie 2020, însă acesta a fost amânat din cauza pandemiei provocate de virusul SARS-nCOV2), iar în cazul în care Curtea va achiesa la argumentele expuse de cvasimajoritatea participanților la proces, decizia pronunțată va produce efecte directe asupra valabilității tuturor activităților de urmărire penale ale Secției”, mai arată magistrații.
AMASP consideră că activitatea SIIJ nu se află într-un blocaj funcțional atât timp cât conducerea acesteia este asigurată de procurorul șef secție adjunct al Secției, numit în urma concursului organizat de către CSM.
„Pe cale de consecință, concluzionăm că organizarea la acest moment a concursurilor de numiri în funcții de conducere și de execuție la SIIJ ar antrena cheltuieli inutile pentru bugetul de stat, generate de salarizarea procurorilor din cadrul acestei secții de parchet, în contextul incertitudinii legate de funcționarea în continuare a acesteia”, încheie asociația de procurori.
PSD: Un milion de români au semnat Pactul pentru bunăstare/ Petiția online a strâns 7.482 de semnături
Secretarul general al PSD, Mihai Fifor, a scris luni pe Facebook că un milion de români au semnat Pactul pentru…
Viorica Dăncilă, mesaj pentru Klaus Iohannis legat de propunerea pentru comisar european din partea României
Viorica Dăncilă motivează, într-o postare pe Facebook, de ce a făcut, marți, o nouă propunere de comisar european. Premierul demis…
Suspiciuni de corupție la PTF Nădlac. Președintele FORT: Dai șpagă, faci ce vrei
Procurorii DNA şi polițiştii DGA au descins, luni, la sediul PSD Arad și la locuințele a trei social-democrați. Perchezițiile vizează…
Tânăr de 29 de ani reținut după ce a incendiat autoturismul fostei concubine. Bărbatul este suspectat de distrugere
Un tânăr de 29 de ani care ar fi incendiat autoturismul unei femei a fost reținut, vineri dimineață. Acesta a…
Coronavirus în lume| Germania, a treia țară din Europa la numărul de îmbolnăviri, dar cu o mortalitate mică. Motive: sistem de sănătate puternic, oameni responsabili plus amenzi usturătoare
Virusul Covid-19 s-a răspândit foarte rapid în multe țări din Europa. Cea mai afectată țară de pe continent este Italia,…

References: CSM 
 CSM 
 articolul 19
 articolul 19
 articolul 47
 CSM